จมูกไม่ได้กลิ่นมาประมาณเดือนกว่า จะมีโอกาสหายไหม?กังวลใจมาก ไปหามาแล้ว 1 ครั้ง ได้ยาพ่น ยาแก้แพ้และยาแก้หวัดกินบ้างไม่กินบ้าง อาการไม่ดีขึ้นเลยพอมีวิธีแก้ไขไหมค่ะก่อนหน้านี้มีอาการเดินเซและอาการมึนๆ เจ็บหัวแบบแสบๆ ข้างซ้ายด้วยค่ะบางทีก็มีอาการชาๆ มือ บางทีพูดไม่ชัดเหมือนลิ้นพันกันไปหมดค่ะ
สวัสดีค่ะ อาการจมูกไม่ได้กลิ่น อาจเกิดจาก1. เป็นไข้หวัด หรือมีการติดเชื้อทางเดินหายใจส่วนบน ซึ่งจะทำให้เยื่อบุในโพรงจมูกมีการอักเสบ บวม รวมถึงการมีน้ำมูกอุดตันในช่องจมูก ทำให้เส้นประสาทรับกลิ่นทำงานได้ไม่ดี แต่ก็จะเป็นเพียงชั่วคราว เมื่อหายจากการเป็นโรคแล้ว การรับกลิ่นก็จะกลับมาเป็นปกติ ดังนั้น หากเป็นมานานเดือนกว่าแล้ว ก็ไม่น่าใช่สาเหตุ2. เยื่อบุจมูกบวมอักเสบเรื้อรัง จากโรคภูมิแพ้หรือไซนัสอักเสบเรื้อรัง3. การบาดเจ็บที่จมูกหรือเส้นประสาทรับกลิ่นจากการเคยผ่าตัดหรือเกิดอุบัติเหตุบริเวณศีรษะ4. มีริดสีดวงจมูกหรือเนื้องอกในช่องจมูก หรือโพรงไซนัส รวมถึงมะเร็งในช่องจมูก มะเร็งหลังโพรงจมูก มะเร็งในโพรงไซนัส ซึ่งจะไปอุดตันบริเวณเซลล์ประสาทรับกลิ่น5. มีโรคของเส้นประสาทและสมอง เช่น สมองอักเสบ ปลอกประสาทอักเสบ อัลไซเมอร์6.เคยได้รับการฉายรังสีรักษาบริเวณศีรษะและลำคอ7. การสูดดมสารเคมีรุนแรง ทำให้ไปทำลายเนื้อเยื่อต่างๆ ในโพรงจมูกส่วนอาการเดินเซ ปวดหัวแบบแสบๆ ชามือ พูดไม่ชัด อาจมีสาเหตุเดียวกันกับที่ทำให้ไม่ได้กลิ่น เช่น มีโรคของเส้นประสาทและสมองอยู่ หรืออาจเกิดจากคนละสาเหตุก็ได้หากยังคงไม่ได้กลิ่น และมีอาการชาและพูดไม่ชัดอยู่ แนะนำควรไปพบแพทย์เฉพาะทางอายุรกรรม หรือแพทย์หู-คอ-จมูก เพื่อตรวจหาสาเหตุและรักษาค่ะ ส่วนยาที่ใช้อยู่ หากทานแล้วไม่ดีขึ้น แนะนำควรหยุดทานยาไปก่อนค่ะ